סופרבול

לוגו הסופרבול
סופרבול (באנגלית: Super Bowl) הוא משחק ההכרעה השנתי של אליפות ליגת ה-NFL, שהיא ליגת הפוטבול המקצוענית בארצות הברית. המשחק, שנערך ביום ראשון השני של חודש פברואר, נחשב לאירוע חגיגי ומיוחד שמהווה מעין חג בתרבות ארצות הברית, המכונה "סופרבול סאנדיי". מעבר למשחק עצמו, הסופרבול מתאפיין גם בחגיגות ובאירועים הנלווים לו, ובפרט במוזיקאים המפורסמים המופיעים במופע טרום המשחק ובמופע המחצית. באופן מסורתי, המשחק הוא תשדיר הטלוויזיה בעל הרייטינג הגבוה ביותר בארצות הברית. בסופרבול LVIII שנערך ב-2024 צפו בממוצע כ-123.4 מיליון צופים - שיא הצפייה הגדול ביותר בהיסטוריה בתשדיר טלוויזיה. עובדה זו הופכת את הסופרבול לבמה הפרסומית היוקרתית ביותר בטלוויזיה האמריקאית.

משחק הסופרבול הראשון, סופרבול I, נערך ב-15 בינואר 1967, כחלק מההחלטה לאחד לליגה אחת את ליגת ה-NFL ויריבתה דאז, ליגת ה-AFL, שפעלו בארצות הברית במקביל בשנות ה-60. עד להשלמת האיחוד בשנת 1970, שתי האלופות של הליגות השונות שיחקו באליפות העולם של ה-AFL-NFL. לאחר האיחוד בשנת 1970, נוצרו שתי חטיבות: חטיבת הפוטבול האמריקאי (AFC) וחטיבת הפוטבול הלאומית (NFC) והסופרבול הפך למשחק הגמר הרשמי של ה-NFL, אשר מפגיש בין האלופות של שתי החטיבות.

נהוג לציין את המספר הסידורי של תחרות הסופרבול בספרות רומיות, אולם המנהג הזה החל רק מסופרבול V (סופרבול 5), וזאת במקום לציין את השנה בה המשחק משוחק. הסיבה לסימון זה נעוצה בכך שעונת NFL מתפרשת על חלקים של שתי שנים אזרחיות; לדוגמה: אלופי סופרבול V - הבולטימור קולטס, הם אלופי עונת 1970, למרות שמשחק הגמר שוחק בינואר 1971. יוצא דופן הוא משחק הסופרבול של שנת 2016, שמותג על ידי הליגה כ"סופרבול 50", במקום "סופרבול L" משום שלאות L קונוטציות שליליות של הפסד ומפסידנות.

משחק הסופרבול האחרון, סופרבול LVIII, התקיים ב-11 בפברואר 2024 ובו ניצחה קנזס סיטי צ'יפס את סן פרנסיסקו 49' 25–22.

==היסטוריה==
[[בול אמריקני משנת 1999, לציון משחק הסופרבול הראשון, שנערך בשנת 1967. בבול מופיע כרטיס הכניסה למשחק]]
הסופרבול נוצר כתוצאה מאיחוד בין שתי ליגות יריבות ה-NFL וה-AFL. אחד התנאים למיזוג היה שיתקיים משחק גמר שיפגיש בין אלופות שתי הליגות ה"יריבות". סטיב סייבול, נשיא NFL films וחבר היכל התהילה של ה-NFL, טוען שקומישינר ה-NFL באותה התקופה, פיט רוזל, רצה לקרוא למשחק הגמר "האחד הגדול". במהלך אחד הדיונים, מקים ה-AFL ובעלי הקנזס סיטי צ'יפס, לאמר האנט, התבדח וקרא למשחק האליפות בין הליגות "סופרבול" (super bowl). האנט חשב על השם, כשראה את ילדיו משחקים בצעצוע הנקרא "סופר-כדור" (super ball, הגיית השמות באנגלית היא כמעט זהה). הכדור מוצג כיום במוזיאון היכל התהילה של ה-NFL בקנטון אוהיו. לשם היה צליל מוכר, משום שהכינוי של משחקי הגמר של המכללות היה "משחקי בול" (bowl games) (המונח "bowl", מקורו מהצירוף "Rose bowl", שנוצר כיוון שהאצטדיון בו נערך המשחק דמה לקערה). האנט הציע להשתמש זמנית במונח עד שיומצא שם טוב יותר, אבל המונח סופרבול התקבע.

אחרי שגרין ביי פאקרס ניצחה בשני משחקי הגמר הראשונים, חששו כמה בעלי הקבוצות מן העתיד של המיזוג שאך זה התבצע. רבים העלו ספקות בקשר ליכולת התחרותיות של קבוצות ה-AFL מול יריבותיהן מן ה-NFL. חששות אלו התבדו לאחר הסנסציה בסופרבול 3, בו ניצחה ניו יורק ג'טס מה-AFL את בולטימור קולטס, ושנה לאחר מכן קנזס סיטי צ'יפס מה-AFL ניצחו את נציגת ה-NFL, מינסוטה ויקינגס, בתוצאה 7–23 בסופרבול 4, שהתקיים בניו אורלינס. היה זה משחק הגמר האחרון בין הליגות (מאז, נפגשות למשחק הגמר האלופות של חטיבות ה-NFC וה-AFC).

המשחק מתקיים מדי שנה, תמיד ביום ראשון, כמשחק הגמר של משחקי הפליי-אוף של ה-NFL. בתחילה, המשחק שוחק במהלך חודש ינואר, בגלל עונה סדירה שהכילה 14 משחקים ומשחקי פליי-אוף. במהלך השנים המשחק התקדם מיום ראשון של השבוע השני בינואר, ליום ראשון של השבוע השלישי, ולאחר מכן גם של השבוע הרביעי. בהמשך המשחק שוחק ביום ראשון של השבוע הראשון של פברואר, כתוצאה מעונה סדירה של 17 מחזורים (16 משחקים לכל קבוצה, ועוד שבוע הפסקה) וכן משחקי פלייאוף. החל מעונת 2021 שהורחבה ל-18 מחזורים המשחק משוחק ביום ראשון בשבוע השני של פברואר. הקומישינר לשעבר, פיט רוזל, בזכות יכולתו להנהיג את הצדדים, נחשב ל"מוח" שמאחורי המיזוג, ולאיש אשר קיבע את הסופרבול בתודעה.

הקבוצה שמנצחת במשחק הגמר זוכה בגביע וינס לומברדי, גביע על שם המאמן של הגרין ביי פאקרס, שזכה עם קבוצתו בשני הסופרבולים הראשונים, ובחמש אליפויות ה-NFL שהתקיימו לפני המיזוג. הגביע נועד להנציח את שמו של וינס לומברדי, שמת בספטמבר 1970. הגביע, בשמו החדש, הוענק לראשונה לבולטימור קולטס, שניצחו בסופרבול V במיאמי.

==סיקור תקשורתי==
הסופרבול הוא המשדר הנצפה ביותר מדי שנה בטלוויזיה האמריקאית. לסופרבול יש אחוזי רייטינג גבוהים בכל קנה מידה, שעומדים על מעל 40% מכל משקי הבית בארצות הברית, ומעל 60% מכל מקלטי הטלוויזיה הפעילים. בכל רגע ממשך השידור, צופים בסופרבול למעלה מ-100 מיליון אמריקאים. כמו כן, מוערך שכ-130–140 מיליון אמריקאים צופים בחלק כלשהו של המשחק. הודעות לתקשורת מטעם ה-NFL העריכו כי במשחק צופים למעלה ממיליארד צופים בכל העולם. עם זאת, יש המעריכים כי המספר נמוך משמעותית, ושהעניין במשחק מחוץ לצפון אמריקה נמוך. שיא הרייטינג למשדר סופרבול - 49.1% (49.1/73), נרשם ב-1982, ואילו שיא הצופים, בהיבט של ממוצע לאורך המשדר כולו, נרשם בסופרבול שהתקיים ב-2024 עם ממוצע של 123.4 מיליון צופים - משדר הטלוויזיה הנצפה ביותר בתולדות הטלוויזיה האמריקאית.

בהתאם לסיכומים בין רשתות השידור עם הנהלת ה-NFL, מדי שנה משודר המשחק ברשת ארצית אחרת.

על אף ש"סופרבול I" סוקר גם על ידי רשת NBC וגם על ידי רשת CBS, התיעוד היחיד של המשחק שהיה זמין עד 2011, היה קטע וידאו בן מספר שניות. הסיבה לכך היא, שברשתות הטלוויזיה (עוד מימיהן הראשונים ועד שנות ה-60), נהגו למחוק את קטעי הווידאו, מתוך שיקול שהצופים לא מעוניינים לצפות בשידור חוזר של משחק שכבר שודר, וגם משום שסרטי הצילום היו יקרים באותה תקופה. ב-2005 אותרה קלטת של השידור, לאחר ששהתה בעליית גג בפנסילבניה במשך כ-38 שנים. הקלטת שופצה והופצה ב-2011.

==פרסומות==
תשדיר הפרסומת ששודר במהלך הסופרבול ב-1984 למחשבי מקינטוש]]
בעקבות פרסומת בשנת 1984 של חברת המחשבים אפל, שביים רידלי סקוט, בה הציגו את מחשב המקינטוש, זמן הפרסום בסופרבול הפך לבמה המרכזית של פרסומות לקונספטים חדשים או מקום שידור לפרסומות גרנדיוזיות ויקרות במיוחד. זמן הפרסום במהלך המשחק נחשב ליוקרתי מאוד בזכות הרייטינג העצום, ומחירו עולה בכל שנה. זמן פרסום בסופרבול LII ב-2018 נמכר בסכום שיא של 7.7 מיליון דולר ל"ספוט" (30 שניות) וזאת לעומת כ-5 מיליון דולר בסופרבול LI. על פי הערכות של NBC ופורבס, שווי החשיפה של אותו זמן פרסום ב-2015 היה כ-10 מיליון דולר.

==בידור==

בשנים המוקדמות, משחקי הגמר או הסופרבולים הציגו במהלך הפסקת המחצית מצעדים של מכללות ובתי ספר מקומיים. עם הזמן, ככל שהמשחק הפך לנצפה יותר כך גם גדל פוטנציאל החשיפה שבו. עובדה זו הובילה למגמה, בה מופיעים אמנים ומוזיקאים מפורסמים במופעי טרום המשחק והמחצית, ואפילו באים רק כדי לשיר את המנון ארצות הברית. שלא כמו במשחקי העונה הסדירה, בסופרבול, מחצית המשחק מקבלת פרק זמן מיוחד של חצי שעה בשביל מופע המחצית.

הופעה מרגשת במיוחד הייתה בסופרבול XXXVI ב-2002, כאשר להקת U2 הופיעה, ובזמן השיר השני שלהם: "Where the Streets Have No Name", הוקרנו על מסך ענק שמות ההרוגים בפיגועי 11 בספטמבר.

אירוע מעורר מחלוקת התרחש בסופרבול XXXVIII ב-2004, כאשר הזמר ג'סטין טימברלייק הוריד חלק מהבגד של הזמרת ג'נט ג'קסון וחשף את שדה הימני, אותו כיסה רק עגיל דמוי כוכב. ג'קסון וטימברלייק התייחסו לתקרית כאל "תאונה" והגדירו אותה בתור "תאונת מלתחה". המשחק שודר ברשת CBS וערוץ MTV (באותה עת, חברה אחות של CBS מקבוצת ויאקום) שהפיק את מופע המחצית, העביר ברגע התקרית לזווית צילום רחבה במיוחד ועבר להפסקת פרסומות, אך תצלומי תקריב של התקרית הופיעו די מהרה ברשת האינטרנט. ה-NFL, שהובכו מהתקרית, החליטו להחרים את MTV ולמנוע מהם להפיק אירועי מחצית של משדרי ספורט בכל קנה מידה. רשת CBS נקנסו על ידי ה-FCC (רשות התקשורת הפדרלית של ממשלת ארצות הברית) בסכום של 225,000 דולר בשל התקרית; קנס שבוטל ב-2008 על ידי בית המשפט הפדרלי. בשנה לאחר מכן, בסופרבול XXXIX, הופיע במופע המחצית הזמר והיוצר פול מקרטני, בלא שנרשמו תקריות מעוררות מחלוקת.

במשחק סופרבול XLVI ב-2012, הופיעה הזמרת מדונה עם מחרוזת מלהיטיה והסינגל הראשון שלה מהאלבום ה-12, MDNA: Give Me All Your Luvin'. במהלך ההופעה, השתתפו הצמד המוזיקלי LMFAO, הזמר סי-לו גרין והזמרות M.I.A. וניקי מינאז', אשר משתתפות גם בקליפ של "Give Me All Your Luvin'". במהלך ההופעה, נרשמה שערורייה, כשהראפרית M.I.A. הפנתה אצבע משולשת למצלמה. הרשת המשדרת הביעה התנצלות והליגה תבעה את הזמרת בסכום של 16.6 מיליון דולר.

==מיקום==
[[אצטדיון NRG ביוסטון מקושט במודעות לקראת סופרבול LI (2017)]]
40 מתוך 58 משחקי גמר שוחקו באחת משלוש המדינות: פלורידה (17 פעמים), קליפורניה (13 פעמים) ולואיזיאנה (10 פעמים), הערים המארחות העיקריות הן ניו אורלינס שבלואיזיאנה (10 פעמים), אזור מיאמי רבתי (11 פעמים), ואזור לוס אנג'לס רבתי (8 פעמים). טמפה שבפלורידה אירחה את הסופרבול 5 פעמים וסן דייגו שבקליפורניה, יוסטון שבטקסס, אטלנטה שבג'ורג'יה וגלנדייל שבאריזונה שלוש פעמים כל אחת. אחת הסיבות העיקריות לריכוז הרב של המשחקים במספר כה מצומצם של ערים בדרום ארצות הברית, הוא סעיף בתקנון ה-NFL, הקובע טמפרטורה ממוצעת מינימלית לקיום המשחק, של 50 מעלות פרנהייט (כ-10 מעלות צלזיוס). המשחקים שהתקיימו באזורים צפוניים וקרים יותר התרחשו רק באצטדיונים מקורים. למרות הגבלה זו, חרגו ראשי הקבוצות בבחירת המארחת לשנת 2014, כשקבעו כי המשחק יתקיים באצטדיון מטלייף החדש, שבניו ג'רזי.

לאחר שסופת ההוריקן קתרינה פגעה בלואיזיאנה סופרדום ובעיר ניו אורלינס, ולאחר תיקון חלקי של הנזקים, העיר הגישה הצעה לאירוח המשחק פעם נוספת. ההצעה התקבלה ב-2009, והעיר אירחה את סופרבול XLVII ב-2013.
[[אצטדיון סטייט פארם, בשמו הקודם אצטדיון אוניברסיטת פיניקס, שאירח את משחק הסופרבול בשנים 2008 (סופרבול XLII), 2015 (סופרבול XLIX) ו-2023 (סופרבול LVII)]]

===תהליך הבחירה===
המקום שבו מתקיים הסופרבול נבחר על ידי ה-NFL מבעוד מועד, בדרך-כלל 3 עד 5 שנים מראש. ערים אשר מעוניינות לארח את המשחק מגישות הצעות לוועדה, ונבדקות לפי פרמטרים כמו מצב האצטדיון והיכולת להכיל את הקהל הרב. לאחר מכן, בעלי ה-NFL נפגשים כדי להחליט על המיקום. נכון ל-2024, ידוע מיקום המשחקים ב-2025 "סופרבול LIX" שיתקיים בסיזרס סופרדום, ב-2026, "סופרבול LX", באצטדיון ליוויס וב-2027 באצטדיון SoFi. ב-2007 הציע קומישינר הליגה, רוג'ר גודל, שבעתיד ישוחק הסופרבול באצטדיון ומבלי, באנגליה.

===קביעת הקבוצה המארחת===
הקבוצה המארחת נבחרת לסירוגין: מה-NFC - בשנים אי זוגיות, ומה-AFC - בשנים זוגיות. הקביעה הזו החלה כבר מהמשחק הראשון, בו גרין ביי פאקרס הייתה הקבוצה המארחת. מאז סופרבול XII, שנערך בינואר 1979, לקבוצה המארחת ניתנה האפשרות לבחור את המדים (צבעוניים או לבנים). רוב הקבוצות המארחות בחרו ללבוש את המדים הצבעוניים, אולם היו כמה קבוצות שבחרו במדים הלבנים, כמו דאלאס קאובויס (מאז שנת 1965), וושינגטון רדסקינס (סופרבול XVII ומאז הגעת המאמן ג'ו גיבס ב-1981) ודנבר ברונקוס (בסופרבול 50, ב-2016), שלאחר 4 הפסדים בהופעותיהם במדים הכתומים החליטו על שינוי בתקווה שאיתו גם יבוא הניצחון - דבר שאכן קרה.

==זכויות יוצרים==
ה-NFL מקפידים על מניעת שימוש מסחרי לא מורשה בסמליה המסחריים: "NFL", "סופרבול" (Super Bowl), "סופר סאנדיי" / "יום ראשון הגדול" (Super Sunday). כתוצאה מכך, אירועים רבים מתייחסים אל האירוע בשם שונה מעט (כגון: "המשחק הגדול"). ב-2006, ה-NFL ניסו לרשום את השם "המשחק הגדול" (The Big Game) כסימן מסחרי, אך ב-2007 הם ויתרו על הניסיון, בגלל התנגדות למהלך מצד אוהדים שנוהגים לכנות כך את משחק הגמר של עונת ה-pac-10 (אחת מהליגות ב-NCAA (התאחדות ספורט הקולג'ים הלאומי בארצות הברית)).

==MVP של משחק הסופרבול==

[[טום בריידי, שיאן ההופעות והניצחונות בסופרבול, וזוכה ארבע פעמים בתואר ה-MVP]]
ה-MVP של משחק הסופרבול הוא תואר שמוענק לשחקן המצטיין במשחק, הזוכה בתואר נבחר במהלך המשחק על ידי פאנל של כתבים ושדרנים מתחום הפוטבול המהווה 80% משקלול סך הקולות והצבעת האוהדים המהווה 20%.
שיאן הזכיות הוא טום בריידי שזכה בתואר חמש פעמים. ג'ו מונטנה ופטריק מהומס זכו בתואר שלוש פעמים ושלושה שחקנים זכו בתואר פעמיים: ברט סטאר, טרי בראדשו ואיליי מאנינג.

==משתתפות וזוכות בסופרבול לאורך השנים==
קבוצות מה-NFL שלפני האיחוד המלא והמשכה ב-NFC משתוות במספר הזכיות בסופרבול על קבוצות מה-AFL והמשכה ב-AFC. מצב הזכיות לאחר סופרבול 58 הוא 29–29.

ישנן ארבע קבוצות בליגה שלא הופיעו עד כה בסופרבול: קליבלנד בראונס, דטרויט ליונס, יוסטון טקסאנס וג'קסונוויל ג'אגוארס. ניו יורק ג'טס לא הופיעו בסופרבול מאז המיזוג של 1970.

===דירוג הקבוצות על פי מספר הזכיות וההופעות===
{| class="sortable wikitable"
!שם הקבוצה
!מספר זכיות
!מספר הופעות
! % זכיות
! עונות הופעה בסופרבול (מודגש זכיות)
|-
||ניו אינגלנד פטריוטס|| 6 ||11 ||54.5%||1985, 1996, 2001, 2003, 2004, 2007, 2011, 2014, 2016, 2017, 2018
|-
||פיטסבורג סטילרס|| 6 ||8||75%||1974, 1975, 1978, 1979, 1995, 2005, 2008, 2010
|-
||דאלאס קאובויס|| 5 ||8||62.5%||1970, 1971, 1975, 1977, 1978, 1992, 1993, 1995
|-
||סן פרנסיסקו 49'|| 5 ||8||62.5%||1981, 1984, 1988, 1989, 1994, 2012, 2019, 2023
|-
||קנזס סיטי צ'יפס|| 4 ||6||67%||1966, 1969, 2019, 2020, 2022, 2023
|-
||גרין ביי פאקרס|| 4 ||5||80%||1966, 1967, 1996, 1997, 2010
|-
||ניו יורק ג'איינטס|| 4 ||5||80%||1986, 1990, 2000, 2007, 2011
|-
||דנוור ברונקוס|| 3 ||8||37.5%||1977, 1986, 1987, 1989, 1997, 1998, 2013, 2015
|-
||וושינגטון רדסקינס|| 3 ||5||60%||1972, 1982, 1983, 1987, 1991
|-
||אוקלנד ריידרס|| 3 ||5||60%||1967, 1976, 1980, 1983, 2002
|-
||מיאמי דולפינס|| 2 ||5||40%||1971, 1972, 1973, 1982, 1984
|-
||אינדיאנפוליס קולטס|| 2 ||4||50%||1968, 1970, 2006, 2009
|-
||בולטימור רייבנס|| 2 ||2||100%||2000, 2012
|-
||טמפה ביי באקנירס|| 2 ||2||100%||2002, 2020
|-
||לוס אנג'לס ראמס|| 2 ||5||40% ||1979, 1999, 2001, 2018, 2021
|-
||פילדלפיה איגלס|| 1 ||4 ||25%||1980, 2004, 2017, 2022
|-
||סיאטל סיהוקס|| 1||3||33.3%||2005, 2013, 2014
|-
||שיקגו ברס|| 1 ||2||50%||1985, 2006
|-
||ניו יורק ג'טס|| 1 ||1||100%||1968
|-
||ניו אורלינס סיינטס|| 1 ||1||100%||2009
|-
||באפלו בילס|| 0 ||4||0%||1990, 1991, 1992, 1993
|-
||מינסוטה ויקינגס|| 0 ||4||0%||1969, 1973, 1974, 1976
|-
||אטלנטה פלקונס|| 0 ||2||0%||1998, 2016
|-
||סינסינטי בנגלס|| 0 ||3||0%||1981, 1988, 2021
|-
||קרוליינה פנתרס|| 0 ||2||0%||2003, 2015
|-
||לוס אנג'לס צ'רג'רס|| 0 ||1||0%||1994
|-
||טנסי טייטאנס|| 0 ||1||0%||1999
|-
||אריזונה קרדינלס || 0 || 1||0%||2008
|}

===משחקי אליפות העולם של ה-AFL-NFL===
{| class="wikitable" style="font-size: 95%"
|bgcolor="#D0E7FF"|<small>(National Football League (NFL</small>
|bgcolor="#FFCCCC"|<small>(American Football League (AFL</small>
|}
{| class="wikitable" style="font-size: 95%"
|- bgcolor="#efefef"
!משחק
!תאריך
!קבוצה מנצחת
!תוצאה
!קבוצה מפסידה
!אצטדיון
!עיר
!מדינה
|-
|1
|15 בינואר 1967
|bgcolor="#D0E7FF"|גרין ביי פאקרס
|10-35
|bgcolor="#FFCCCC"|קנזס סיטי צ'יפס
|לוס אנג'לס ממוריאל קולוסיאום
|לוס אנג'לס
|קליפורניה
|-
|2
|14 בינואר 1968
|bgcolor="#D0E7FF"|גרין ביי פאקרס (2)
|14-33
|bgcolor="#FFCCCC"|אוקלנד ריידרס
|מיאמי אורנג' בול
|מיאמי
|פלורידה
|-
|3
|12 בינואר 1969
|bgcolor="#FFCCCC"|ניו יורק ג'טס
|7-16
|bgcolor="#D0E7FF"|בולטימור קולטס
|מיאמי אורנג' בול (2)
|מיאמי (2)
|פלורידה (2)
|-
|4
|11 בינואר 1970
|bgcolor="#FFCCCC"|קנזס סיטי צ'יפס
|7-23
|bgcolor="#D0E7FF"|מינסוטה ויקינגס
|אצטדיון טוליין
|ניו אורלינס
|לואיזיאנה (2)
|}

===משחקי הסופרבול לאחר האיחוד===
{| class="wikitable" style="font-size: 95%"
|bgcolor="#D0E7FF"|<small>(National Football Conference (NFC</small>
|bgcolor="#FFCCCC"|<small>(American Football Conference (AFC</small>
|}
{| class="wikitable" style="font-size: 95%"
|- bgcolor="#efefef"
!משחק
!תאריך
!קבוצה מנצחת
!תוצאה
!קבוצה מפסידה
!אצטדיון
!עיר
!מדינה
|-
|V
|17 בינואר 1971
|bgcolor="#FFCCCC"|בולטימור קולטס
|13-16
|bgcolor="#D0E7FF"|דאלאס קאובויס
|מיאמי אורנג' בול (3)
|מיאמי (3)
|פלורידה (3)
|-
|VI
|16 בינואר 1972
|bgcolor="#D0E7FF"|דאלאס קאובויס
|3-24
|bgcolor="#FFCCCC"|מיאמי דולפינס
|אצטדיון טוליין (2)
|ניו אורלינס (2)
|לואיזיאנה (2)
|-
|VII
|14 בינואר 1973
|bgcolor="#FFCCCC"|מיאמי דולפינס
|7-14
|bgcolor="#D0E7FF"|וושינגטון רדסקינס
|לוס אנג'לס ממוריאל קולוסיאום (2)
|לוס אנג'לס (2)
|קליפורניה (2)
|-
|VIII
|13 בינואר 1974
|bgcolor="#FFCCCC"|מיאמי דולפינס (2)
|7-24
|bgcolor="#D0E7FF"|מינסוטה ויקינגס
|אצטדיון רייס
|יוסטון
|טקסס
|-
|IX
|12 בינואר 1975
|bgcolor="#FFCCCC"|פיטסבורג סטילרס
|6-16
|bgcolor="#D0E7FF"|מינסוטה ויקינגס
|אצטדיון טוליין (3)
|ניו אורלינס (3)
|לואיזיאנה (3)
|-
|X
|18 בינואר 1976
|bgcolor="#FFCCCC"|פיטסבורג סטילרס (2)
|17-21
|bgcolor="#D0E7FF"|דאלאס קאובויס
|מיאמי אורנג' בול (4)
|מיאמי (4)
|פלורידה (4)
|-
|XI
|9 בינואר 1977
|bgcolor="#FFCCCC"|אוקלנד ריידרס
|14-32
|bgcolor="#D0E7FF"|מינסוטה ויקינגס
|רוז בול
|פסדינה
|קליפורניה (3)
|-
|XII
|15 בינואר 1978
|bgcolor="#D0E7FF"|דאלאס קאובויס (2)
|10-27
|bgcolor="#FFCCCC"|דנוור ברונקוס
|לואיזיאנה סופרדום
|ניו אורלינס (4)
|לואיזיאנה (4)
|-
|XIII
|21 בינואר 1979
|bgcolor="#FFCCCC"|פיטסבורג סטילרס (3)
|31-35
|bgcolor="#D0E7FF"|דאלאס קאובויס
|מיאמי אורנג' בול (5)
|מיאמי (5)
|פלורידה (5)
|-
|XIV
|20 בינואר 1980
|bgcolor="#FFCCCC"|פיטסבורג סטילרס (4)
|19-31
|bgcolor="#D0E7FF"|לוס אנג'לס ראמס
|רוז בול (2)
|פסדינה (2)
|קליפורניה (4)
|-
|XV
|25 בינואר 1981
|bgcolor="#FFCCCC"|אוקלנד ריידרס (2)
|10-27
|bgcolor="#D0E7FF"|פילדלפיה איגלס
|לואיזיאנה סופרדום (2)
|ניו אורלינס (5)
|לואיזיאנה (5)
|-
|XVI
|24 בינואר 1982
|bgcolor="#D0E7FF"|סן פרנסיסקו 49'
|21-26
|bgcolor="#FFCCCC"|סינסינטי בנגלס
|פונטיאק סילברדום
|פונטיאק
|מישיגן
|-
|XVII
|30 בינואר 1983
|bgcolor="#D0E7FF"|וושינגטון רדסקינס
|17-27
|bgcolor="#FFCCCC"|מיאמי דולפינס
|רוז בול (3)
|פסדינה (3)
|קליפורניה (5)
|-
|XVIII
|22 בינואר 1984
|bgcolor="#FFCCCC"|לוס אנג'לס ריידרס (3)
|9-38
|bgcolor="#D0E7FF"|וושינגטון רדסקינס
|אצטדיון טמפה
|טמפה
|פלורידה (6)
|-
|XIX
|20 בינואר 1985
|bgcolor="#D0E7FF"|סן פרנסיסקו 49' (2)
|16-38
|bgcolor="#FFCCCC"|מיאמי דולפינס
|אצטדיון סטנפורד
|סטנפורד
||קליפורניה (6)
|-
|XX
|26 בינואר 1986
|bgcolor="#D0E7FF"|שיקגו ברס
|10-46
|bgcolor="#FFCCCC"|ניו אינגלנד פטריוטס
|לואיזיאנה סופרדום (3)
|ניו אורלינס (6)
|לואיזיאנה (6)
|-
|XXI
|25 בינואר 1987
|bgcolor="#D0E7FF"|ניו יורק ג'איינטס
|20-39
|bgcolor="#FFCCCC"|דנוור ברונקוס
|רוז בול (4)
|פסדינה (4)
|קליפורניה (7)
|-
|XXII
|31 בינואר 1988
|bgcolor="#D0E7FF"|וושינגטון רדסקינס (2)
|10-42
|bgcolor="#FFCCCC"|דנוור ברונקוס
|אצטדיון ג'ק מרפי
|סן דייגו
|קליפורניה (8)
|-
|XXIII
|22 בינואר 1989
|bgcolor="#D0E7FF"|סן פרנסיסקו 49' (3)
|16-20
|bgcolor="#FFCCCC"|סינסינטי בנגלס
|אצטדיון ג'ו רובי
|מיאמי (6)
|פלורידה (7)
|-
|XXIV
|28 בינואר 1990
|bgcolor="#D0E7FF"|סן פרנסיסקו 49' (4)
|10-55
|bgcolor="#FFCCCC"|דנוור ברונקוס
|לואיזיאנה סופרדום (4)
|ניו אורלינס (7)
|לואיזיאנה (7)
|-
|XXV
|27 בינואר 1991
|bgcolor="#D0E7FF"|ניו יורק ג'איינטס (2)
|19-20
|bgcolor="#FFCCCC"|באפלו בילס
|אצטדיון טמפה (2)
|טמפה (2)
|פלורידה (8)
|-
|XXVI
|26 בינואר 1992
|bgcolor="#D0E7FF"|וושינגטון רדסקינס (3)
|24-37
|bgcolor="#FFCCCC"|באפלו בילס
|מטרודום
|מיניאפוליס
|מינסוטה
|-
|XXVII
|31 בינואר 1993
|bgcolor="#D0E7FF"|דאלאס קאובויס (3)
|17-52
|bgcolor="#FFCCCC"|באפלו בילס
|רוז בול (5)
|פסדינה (5)
|קליפורניה (9)
|-
|XXVIII
|30 בינואר 1994
|bgcolor="#D0E7FF"|דאלאס קאובויס (4)
|13-30
|bgcolor="#FFCCCC"|באפלו בילס
|ג'ורג'יה דום
|אטלנטה
|ג'ורג'יה
|-
|XXIX
|29 בינואר 1995
|bgcolor="#D0E7FF"|סן פרנסיסקו 49' (5)
|26-49
|bgcolor="#FFCCCC"|סן דייגו צ'רג'רס
|אצטדיון ג'ו רובי (2)
|מיאמי (7)
|פלורידה (9)
|-
|XXX
|28 בינואר 1996
|bgcolor="#D0E7FF"|דאלאס קאובויס (5)
|17-27
|bgcolor="#FFCCCC"|פיטסבורג סטילרס
|אצטדיון סן דביל
|טמפה
|אריזונה
|-
|XXXI
|26 בינואר 1997
|bgcolor="#D0E7FF"|גרין ביי פאקרס (3)
|21-35
|bgcolor="#FFCCCC"|ניו אינגלנד פטריוטס
|לואיזיאנה סופרדום (5)
|ניו אורלינס (8)
|לואיזיאנה (8)
|-
|XXXII
|25 בינואר 1998
|bgcolor="#FFCCCC"|דנוור ברונקוס
|24-31
|bgcolor="#D0E7FF"|גרין ביי פאקרס
|אצטדיון קוולקום (2)
|סן דייגו (2)
|קליפורניה (10)
|-
|XXXIII
|31 בינואר 1999
|bgcolor="#FFCCCC"|דנוור ברונקוס (2)
|19-34
|bgcolor="#D0E7FF"|אטלנטה פלקונס
|אצטדיון פרו פלייר (3)
|מיאמי (8)
|פלורידה (10)
|-
|XXXIV
|30 בינואר 2000
|bgcolor="#D0E7FF"|סנט לואיס ראמס
|16-23
|bgcolor="#FFCCCC"|טנסי טייטאנס
|ג'ורג'יה דום (2)
|אטלנטה (2)
|ג'ורג'יה (2)
|-
|XXXV
|28 בינואר 2001
|bgcolor="#FFCCCC"|בולטימור רייבנס
|7-34
|bgcolor="#D0E7FF"|ניו יורק ג'איינטס
|אצטדיון ריימונד ג'יימס (1)
|טמפה (3)
|פלורידה (11)
|-
|XXXVI
|3 בפברואר 2002
|bgcolor="#FFCCCC"|ניו אינגלנד פטריוטס
|17-20
|bgcolor="#D0E7FF"|סנט לואיס ראמס
|לואיזיאנה סופרדום (6)
|ניו אורלינס (9)
|לואיזיאנה (9)
|-
|XXXVII
|26 בינואר 2003
|bgcolor="#D0E7FF"|טמפה ביי באקנירס
|21-48
|bgcolor="#FFCCCC"|אוקלנד ריידרס
|אצטדיון קוולקום (3)
|סן דייגו (3)
|קליפורניה (11)
|-
|XXXVIII
|1 בפברואר 2004
|bgcolor="#FFCCCC"|ניו אינגלנד פטריוטס (2)
|29-32
|bgcolor="#D0E7FF"|קרוליינה פנתרס
|אצטדיון רילאיינט
|יוסטון (2)
|טקסס (2)
|-
|XXXIX
|6 בפברואר 2005
|bgcolor="#FFCCCC"|ניו אינגלנד פטריוטס (3)
|21-24
|bgcolor="#D0E7FF"|פילדלפיה איגלס
|אצטדיון ATTELL
|ג'קסונוויל
|פלורידה (12)
|-
|XL
|5 בפברואר 2006
|bgcolor="#FFCCCC"|פיטסבורג סטילרס (5)
|10-21
|bgcolor="#D0E7FF"|סיאטל סיהוקס
|אצטדיון פורד
|דטרויט
|מישיגן (2)
|-
|XLI
|4 בפברואר 2007
|bgcolor="#FFCCCC"|אינדיאנפוליס קולטס (2)
|17-29
|bgcolor="#D0E7FF"|שיקגו ברס
|אצטדיון מיאמי דולפינס (4)
|מיאמי (9)
|פלורידה (13)
|-
|XLII
|3 בפברואר 2008
|bgcolor="#D0E7FF"|ניו יורק ג'איינטס (3)
|14-17
|bgcolor="#FFCCCC"|ניו אינגלנד פטריוטס
|אצטדיון אוניברסיטת פיניקס
|גלנדייל
|אריזונה (2)
|-
|XLIII
|1 בפברואר 2009
|bgcolor="#FFCCCC"|פיטסבורג סטילרס (6)
|23-27
|bgcolor="#D0E7FF"|אריזונה קרדינלס
|אצטדיון ריימונד ג'יימס (2)
|טמפה (4)
|פלורידה (14)
|-
|XLIV
|7 בפברואר 2010
|bgcolor="#D0E7FF"|ניו אורלינס סיינטס
|17-31
|bgcolor="#FFCCCC"|אינדיאנפוליס קולטס
|אצטדיון מיאמי דולפינס (5)
|מיאמי (10)
|פלורידה (15)
|-
|XLV
|6 בפברואר 2011
|bgcolor="#D0E7FF"|גרין ביי פאקרס (4)
| 25-31
|bgcolor="#FFCCCC"|פיטסבורג סטילרס
|אצטדיון קאובויס
|ארלינגטון
|טקסס (3)
|-
|XLVI
|5 בפברואר 2012
|bgcolor="#D0E7FF"|ניו יורק ג'איינטס (4)
| 17-21
|bgcolor="#FFCCCC"|ניו אינגלנד פטריוטס
|אצטדיון לוקאס אויל
|אינדיאנפוליס
|אינדיאנה
|-
|XLVII
|3 בפברואר 2013
|bgcolor="#FFCCCC"|בולטימור רייבנס (2)
| 31-34
|bgcolor="#D0E7FF"|סן פרנסיסקו 49'
|מרצדס-בנץ סופרדום (7)
|ניו אורלינס (10)
|לואיזיאנה (10)
|-
|XLVIII
|2 בפברואר 2014
|bgcolor="#D0E7FF"|סיאטל סיהוקס
|8-43
|bgcolor="#FFCCCC"|דנוור ברונקוס
|אצטדיון מטלייף
|מזרח רד'רפורד
|ניו ג'רזי
|-
|XLIX
|1 בפברואר 2015
|bgcolor="#FFCCCC"|ניו אינגלנד פטריוטס (4)
|24-28
|bgcolor="#D0E7FF"|סיאטל סיהוקס
|אצטדיון אוניברסיטת פיניקס (2)
|גלנדייל (2)
|אריזונה (3)
|-
|L
|7 בפברואר 2016
|bgcolor="#FFCCCC"|דנוור ברונקוס (3)
|10-24
|bgcolor="#D0E7FF"|קרוליינה פנתרס
|אצטדיון ליוואייס
|סנטה קלרה
|קליפורניה (12)
|-
|LI
|5 בפברואר 2017
|bgcolor="#FFCCCC"|ניו אינגלנד פטריוטס (5)
|28-34
|bgcolor="#D0E7FF"|אטלנטה פלקונס
|אצטדיון NRG (2)
|יוסטון (3)
|טקסס (4)
|-
|LII
|4 בפברואר 2018
|bgcolor="#D0E7FF"|פילדלפיה איגלס
| 41–33
|bgcolor="#FFCCCC"|ניו אינגלנד פטריוטס
|אצטדיון יו. אס. בנק
|מיניאפוליס (2)
|מינסוטה (2)
|-
|LIII
|3 בפברואר 2019
|bgcolor="#FFCCCC"|ניו אינגלנד פטריוטס (6)
| 13–3
|bgcolor="#D0E7FF"|לוס אנג'לס ראמס
|אצטדיון מרצדס-בנץ
|אטלנטה (3)
||ג'ורג'יה (3)
|-
|LIV
|2 בפברואר 2020
|bgcolor="#FFCCCC"|קנזס סיטי צ'יפס (2)
| 31–20
|bgcolor="#D0E7FF"|סן פרנסיסקו 49'
|אצטדיון הארד רוק (6)
|מיאמי (11)
||פלורידה (16)
|-
|-
|LV
|7 בפברואר 2021
|bgcolor="#D0E7FF"|טמפה ביי באקנירס (2)
| 31–9
|bgcolor="#FFCCCC"|קנזס סיטי צ'יפס
|אצטדיון ריימונד ג'יימס (3)
|טמפה (5)
||פלורידה (17)
|-
|LVI
|13 בפברואר 2022
|bgcolor="#D0E7FF"|לוס אנג'לס ראמס (2)
| 23–20
|bgcolor="#FFCCCC"|סינסינטי בנגלס
|אצטדיון SoFi
|לוס אנג'לס (2)
||קליפורניה (13)
|-
|LVII
|12 בפברואר 2023
|bgcolor="#FFCCCC"|קנזס סיטי צ'יפס (3)
|38–35
|bgcolor="#D0E7FF"|פילדלפיה איגלס
|אצטדיון סטייט פארם (3)
|גלנדייל (3)
|אריזונה (4)
|-
|LVIII
|11 בפברואר 2024
|bgcolor="#FFCCCC"|קנזס סיטי צ'יפס (4)
|25–22
|bgcolor="#D0E7FF"|סן פרנסיסקו 49'
|אצטדיון אליג'אנט
|לאס וגאס
|נבדה
|-
|}
משמעות המספרים בסוגריים בטבלאות:
*בעמודת הקבוצה המנצחת, מספר הזכיות של אותה הקבוצה
*בעמודת האצטדיון, מספר הפעמים שהאצטדיון אירח משחק גמר
*בעמודת העיר, מספר הפעמים בה העיר אירחה משחק גמר
*בעמודת המדינה, מספר הפעמים בה המדינה אירחה משחק גמר

==קישורים חיצוניים==

* 
* 

==הערות שוליים==

*